# Phaseolus

Phaseolus és un gènere de plantes amb flors de la família de les fabàcies. Consta d'unes 50 espècies totes elles originàries d'Amèrica, que en català es coneixen de manera inespecífica amb els noms de mongetes o fesols.
El nom del gènere Phaseolus (fesol en català) va ser posat per Linnaeus i deriva d'una paraula grega que significa barqueta. Aquest nom ja apareix en Plini el Vell i segurament es referia a les "mongetes" del gènere Vigna que ja eren conegudes des de l'antiguitat a Europa segurament provenien de l'Índia.
Com a mínim quatre de les espècies de Phaseolus havien estat domesticades abans de l'arribada de Cristòfor Colom per les seves llavors. La més important entre elles era la mongeta o fesol comú Phaseolus vulgaris, que actualment es cultiva a tot el món ja sia en climes tropicals, subtropicals o temperats.
Classificacions prèvies havien ubicat aquest gènere un nombre d'altres espècies ben conegudes que actualment s'han reubicat al gènere Vigna, de vegades necessitant un canvi del nom de les espècies. Per exemple la bibliografia antiga es refereix a la mongeta mung com as Phaseolus aureus, quan les classificacions modernes l'anomenen Vigna radiata. De manera similar Vigna caracalla va ser descrita l'any 1753 dins del gènere Phaseolus i el 1970 va passar de Phaseolus a Vigna. El gènere Phaseolus actualment es considera un endemisme del Nou Món.
Les espècies de Phaseolus les fan servir larves d'alguns lepidòpters com aliment, per exemple Hypercompe albicornis i Hypercompe icasia.

## Característiques generals del gènere

Les espècies del gènere Phaseolus són plantes herbàcies generalment anuals, de vegades bienals o vivaces.
Són plantes lianescents de tipus de creixement indeterminat. Les tiges són volubles, poc ramificades, s'enrotllen al voltant d'un suport i poden fer quatre metres d'alt. També hi ha varietats de creixement determinat (nanes) seleccionades per raons agronòmiques.
Les fulles són alternes, compostes imparipinades, amb de 3 a 5 foliols de forma oval-acuminada. Les dues primeres fulles (fulles primordials) són de vegades diferents: enteres i oposades.
Les flors tenen una simetria zigonomorfa amb flors del tipus del tipus papilionaci. El color dels pètals varia del blanc al porpra. El color blanc, rosa, violat o porpra és específic de cada varietat. La fecundació generalment és autògama.
Els fruits són tavelles dehiscents (llegums), de color variable, generalment verd, a vegades groc o porpra. Les tavelles tenen de 5 a 12 llavors de mida i color variable segons les espècies i varietats.
La germinació és,llevat d'excepcions, (Ph. coccineus), epigea, és a dir que la llavor surt fora de la terra i desplega els seus dos cotilèdons abans d'aparèixer les primeres fulles.
Els Phaseolus, com la majoria de les lleguminoses es caracteritzen per la fixació del nitrogen amb associació de Rhizobium phaseoli.
Totes les espècies del gènere són diploides amb 22 cromosomes (2n=22), excepte algunes que han sofert una reduccióaneuploide a 20 cromosomes.

## Taxonomia

Phaseolus acutifolius — Mongetera tepary Phaseolus amblyosepalus Phaseolus angustissimus Phaseolus anisotrichos Phaseolus augustii Phaseolus brevicalyx Phaseolus chacoensis Phaseolus cibellii Phaseolus coccineus —
Phaseolus filiformis -
Phaseolus galactoides Phaseolus glabellus Phaseolus grayanus Phaseolus harmsianus Phaseolus latidenticulatus Phaseolus leucanthus Phaseolus lunatus — Mongeta de Lima Phaseolus maculatus -
Phaseolus massaiensis Phaseolus micranthus Phaseolus microcarpus Phaseolus nelsonii Phaseolus oaxacanus Phaseolus pachyrrhizoides Phaseolus parvulus Phaseolus pedicellatus Phaseolus plagiocylix Phaseolus pluriflorus Phaseolus polymorphus Phaseolus polystachios Phaseolus polytylus Phaseolus ritensis Phaseolus rimbachii Phaseolus rosei Phaseolus sonorensis Phaseolus tuerckheimii Phaseolus vulcanicus Phaseolus vulgaris — mongeta, fesol
Phaseolus xanthotrichus Ref: ILDIS Version 6.05

## Referències

* ↑ TSN 203844 al web del Sistema Integrat d'Informació Taxonòmica. (anglès)
* ↑ «Genetic Relationships and Diversity Revealed by AFLP Markers in Mexican Common Bean Bred Cultivars - Rosales-Serna et al. 45 (5): 1951 - Crop Science». Arxivat de l'original el 2008-06-26. [Consulta: 24 maig 2010].
* ↑ «Phaseolus vulgaris, UC Davis, Department of Plant Sciences». Arxivat de l'original el 2006-09-05. [Consulta: 24 maig 2010].

## Enllaços externs

* Portal de conservació in situ Arxivat 2011-02-26 a Wayback Machine.